ສປປ ລາວ ແຕ່ງຕັ້ງ ນາຍົກລັດຖະມົນຕີຄົນໃໝ່
ທ່ານທອງສິງ ທຳມະວົງ ຖືກແຕ່ງຕັ້ງໃຫ້ເປັນ ນາຍົກລັດຖະມົນຕີຄົນໃໝ່ຂອງລາວ
ສື່ມວນຊົນທາງການຂອງ ສປປ ລາວ ລາຍງານຂ່າວໃນ ວັນພະຫັດມື້ນີ້ວ່າ ລັດຖະບານລາວ ໄດ້ປະກາດແຕ່ງຕັ້ງ ນາຍົກລັດຖະມົນຕີຄົນໃໝ່ຂຶ້ນແທນທ່ານບົວສອນ ບຸບຜາ ວັນພຽງບໍ່ເທົ່າໃດເດືອນກ່ອນທີ່ສະໄໝການດໍາລົງຕໍາແໜ່ງ ຂອງທ່ານບົວສອນຈະໝົດລົງ ອົງຂ່າວສານປະເທດລາວ ລາຍງານວ່າ ກອງປະຊຸມ ສະໄໝສາມັນ ຄັ້ງທີ 10 ຂອງສະພາແຫ່ງຊາດຊຸດ ທີ 6 ໄດ້ອັດລົງໃນມື້ວານນີ້ດ້ວຍການແຕ່ງຕັ້ງປະທານສະພາ ແຫ່ງຊາດ ທ່ານທອງສິງ ທໍາມະວົງ ໃຫ້ຂຶ້ນດໍາລົງຕໍາແໜ່ງ ນາຍົກລັດຖະມົນຕີ ແທນທ່ານບົວສອນ ພ້ອມດຽວກັນນີ້ ສະພາແຫ່ງຊາດ ຊຶ່ງປະກອບດ້ວຍສະມາ ຊິກ 101 ຄົນນັ້ນຍັງໄດ້ແຕ່ງຕັ້ງທ່ານນາງປານີ ຢາທໍຕູ້ ຮອງ ປະທານສະພາແຫ່ງຊາດໃຫ້ຂຶ້ນດໍາລົງຕຳແໜ່ງ ປະທານສະພາແຫ່ງຊາດຄົນໃໝ່ ແທນທ່ານທອງສິງນໍາອີກ